open-index/open-wikipedia-markdown huggingface dataset:
Kabudayaan prasajarah Buni

Kabudayaan budaya Buni nyaéta budaya karajinan taneuh jaman prasejarah nu flourished di basisir kalér Jawa Kulon sarta Banten kira-kira 400 SM nepi ka 100 M [1] meureun cageur nepi ka 500 M. budaya ieu dingaranan ti loka papanggihan arkéologis kahiji, désa Buni di Babelan, Bekasi, wétaneun Jakarta.

Budaya Buni dipikanyaho pikeun karajinan anéh jeung incised, hiasan géometri, jeung kanyataan yén éta dihasilkeun kahiji Indian ware rouletted kacatet ti Asia Tenggara. [2] Parabot Clay anu saterusna dikembangkeun ku bukti anu kapanggih di Anyer ka Cirebon. Artefak saperti kadaharan jeung inuman peti, tanggal ti 400 SM tepi ka Maséhi 100) geus kapanggih, lolobana salaku hadiah astana.

Budaya karajinan taneuh Buni boga kamiripan jeung budaya Sa Huỳnh di Vietnam. Karajinan artefacts anu kapanggih saperti masakan liat, pariuk, kendi cai jeung utensils poéan séjén. budaya megalitik ogé bisa kapanggih, saperti manik salaku hadiah astana, sarta ogé menhir jeung meja batu. Jelema ngarojong budaya Buni geus ngadegkeun dagang jeung jalma asing, sarta karajaan Tarumanagara téa meureun panerusna budaya Buni sanggeus nyoko agama Hindu. Urut karajinan Buni ogé geus kapanggih di Loka Arkéologi Batujaya sarta loka Kendaljaya di Karawang.

## References
*Manguin, Pierre-Yves and Agustijanto Indrajaya, "The Archaeology of Batujaya (West Java, Indonesia):an Interim Report", in ''Uncovering Southeast Asia's past: selected papers from the 10th International Conference of the European Association of Southeast Asian Archaeologists* (Elisabeth A. Bacus, Ian Glover, Vincent C. Pigott eds.), 2006, NUS Press, ISBN 9971-69-351-8
* Miksic, John N., *The Buni Culture, In: Southeast Asia, from prehistory tons history* (Ian Glover dan Peter Bellwood eds.), London 2004, ISBN 0-415-29777-X
*Simanjuntak, Truman, M. Hisyam, Bagyo Prasetyo, Titi Surti Nastiti, *Archaeology: Indonesian perspective : R.P. Soejono's festschrift'', LIPI, 2006, ISBN 979-26-2499-6

## Notes
## External links
* Uncovering Southeast Asia's past
* Situs Buni Terabaikan. Kompas daring. Edisi 30 May 2007.
Jaclyn Smith

**Jacquelyn Ellen Smith** leuwih dipikawanoh **Jaclyn Smith** () nyaéta saurang aktris, modél sarta désainer fashion. Akting kasohorna nalika merankeun Kelly Garrett dina sérial tipi, Charlie's Angels (1976-1981). Jaclyn ngamimitian debutna liwat pilem Escape from Bogen County (1977), sarta kakara meunang peran utamana mah dina pilem The Users (1978), anu dibéntanganana bareng Tony Curtis jeung John Forsythe. Taun 1980, Smith ngabéntangan pilem Nightkill, anu tuluy suksés di pasar pilem dunya. Tapi bareng panggarapan pilem éta dirina pepegatan jeung salakina, Dennis Cole. Tuluy, Smith ngabéntangan pilem tipi *Jacqueline Bouvier Kennedy*, anu saterusna nganteurkeun ngaranna ngaraih nominasi *Best Actress* Golden Globe. Sedengkeun patalian jeung kahirupan pribadina, Jaclyn geus kawin opat kali, runtut salakinana téh nyaéta aktor Roger Davis, aktor Dennis Cole, produser Anthony B. Richmond jeung salaki anu nepi kiwari nyaéta Dr. Brad Allen, anu kawinna tanggal 11 Oktober 1997.
## Rujukan
Jalur karéta api Padalarang–Kasugihan

**Jalur karéta api Padalarang-Kasugihan** nyaéta jalur karéta api di Pulo Jawa bagian kidul. Jalur karéta ieu ngahubungkeun sababaraha kota. Jalur karéta ieu dioperasikeun ku Daérah Operasi II Bandung (petak Stasion Padalarang - Stasion Banjar) jeung Daérah Operasi V Purwokerto (petak Stasion Langen - Stasion Kasugihan). Jalur karéta ieu dipikawanoh lantaran pamandanganna anu éndah. Di jalur ieu aya jalur ganda di petak Stasion Padalarang - Stasion Kiaracondong.

## Jalur anu kahubung 
### Jalur aktip 
* Jalur karéta api Cikampék-Padalarang
* Jalur karéta api Manggarai-Padalarang
* Jalur karéta api Kasugihan-Cilacap
* Jalur karéta api Kasugihan-Kroya
### Jalur teu aktip 
* Jalur karéta api Cikudapateuh-Ciwidéy
* Jalur karéta api Kiaracondong-Karéés
* Jalur karéta api Rancaékék-Tanjungsari
* Jalur karéta api Cibatu-Cikajang
* Jalur karéta api Tasikmalaya-Singaparna
* Jalur karéta api Banjar-Cijulang

## Daptar stasion jeung halteu 
**Katerangan:**
* Stasion gedé (kelas badag tipeu A/B/C) ditulis **kandel**.
* Stasion manengah (kelas I/II) ditulis ***kandel-déngdék***.
* Stasion/halteu leutik (kelas III) ditulis biasa.
* Stasion/halteu nu geus teu aktip ditulis *déngdék*

## Tingali ogé 
Daptar jalur karéta api di Indonésia

## Rujukan 
## Tumbu kaluar 
 Situs Resmi PT Kereta Api Indonesia
Kawéni

**Kawéni** nyaéta salah sahiji tutuwuhan buah tina genus Mangifera, kalawan ngaran latén *Mangifera odorata*. 

## Referensi
Marasi

**Marasi** (*Curculigo latifolia* atawa *Molineria latifolia*) nyaéta tutuwuhan buah tina kulawarga Hypoxidacéae.
Marasi sok katelah ogé congkok; parasi. Di Bornéo disebut ogé lemba.

## Sajarah Taksonomi 
Tutuwuhan ieu munggaran diguar sacara ilmiah ku ahli botani Inggris, **Jonas Carlsson Dryander**, sarta diterbitkeun ku **William Aiton** dina buku *Hortus Kewensis* taun 1811. Jenengan genus *Curculigo* asalna tina basa Latin *curculio* anu hartina Simeut atawa Kumbang, nujul kana wangun sikina anu kawas monyong kumbang . Dina widang ubar tradisional, akarna dianggo pikeun ubar panas tiris (demam) jeung pelancar kiih.

## Referensi
Loris

**Loris** nyaéta primata strepsirrhine ti subfamili ***Lorinae*** (sakapeung disebut ***Lorisinae***) ti famili Lorisidae. Ieu subfamili ngawengku dua genus, nyaéta *Loris* jeung *Nycticebus*.

Kukang hirupna nokturnal, sumebar di leuweung tropis jeung leuweung kai di India, Sri Langka, jeung sawaréh Asia Tenggara. Ojahna laun, ngarayap dina tatangkalan ku opat sukuna quadrupedalisme. Aya anu ampir sagemblengna inséktivora, aya ogé anu ngahakan bungbuahan, gum, dangdaunnan, jeung kéong.

Lamun anakan, anakna ditinggalkeun dina sayang. Saméméh ditinggalkeun, anakna sok dimandian ku ciduh alergén tina jero sikuna, anu ngahasilkeun toksin anu teu dipikaresep ku prédator,

## Taksonomi 
Famili *Lorisidae* aya dina infraordo *Lemuriformes* jeung superfamili *Lorisoidea*, bareng jeung famili *Galagidae*. Ieu infraordo téh minangka takson baraya *Lemuriformes*, nyaéta bangsa lemur. Dina *Lorinae*, aya sapuluh spésiés (jeung sababaraha subspésiés) loris dina dua genera:
* Famili Lorisidae
** Subfamili Perodicticinae
** **Subfamili Lorinae**
*** Genus *Loris*
**** *Loris lydekkerianus*
***** *L. lydekkerianus grandis*
***** *L. lydekkerianus lydekkerianus*
***** *L. lydekkerianus malabaricus*
***** *L. lydekkerianus nordicus*
**** *L. tardigradus*
***** *L. tardigradus tardigradus*
***** *L. tardigradus nyctoceboides*
*** Genus *Nycticebus*
**** Kukang Bangka, *Nycticebus bancanus*
**** Kukang Bengali, *N. bengalensis*
**** Kukang Bornéo, *N. borneanus*
**** Kukang Sunda, *N. coucang*
**** Kukang Jawa, *N. javanicus*
**** Kukang Walungan Kayan, *N. kayan*
**** Kukang Pilipin, *N. menagensis*
**** *N. linglom* (fosil, Miosin)
**** Kukang Katé, *N. pygmaeus*

## Rujukan
Stasion Haurpugur

**Stasion Haurpugur** (Aksara Sunda Baku: ) nyaéta stasion karéta api anu perenahna di Haurpugur, Rancaékék, Bandung. Stasion ieu boga dua jalur, jalur 2 mangrupa jalur lurus. Stasion ieu dilayanan ku karéta api lokal Bandung Raya jeung KA lokal Cibatu.

## Karéta api 
* Lokal Bandung Raya, jurusan Padalarang jeung jurusan Cicaléngka
* Lokal Cibatu, jurusan Purwakarta jeung jurusan Cibatu

## Tingali ogé 
Karéta api

## Rujukan 
## Tumbu kaluar 
 Situs resmi PT Kereta Api Indonesia
Curug Cimahi

jmpl|Kaayaan Curug Cimahi taun 1910-1940
**Curug Cimahi** nyaéta salah sahiji tempat pelesir nu aya di Bandung. Perenahna aya di jalan Kolonél Masturi No. 325 Cisarua Kabupatén Bandung Kulon, henteu jauh ti Universitas Advent Bandung.

## Rujukan
Myrtaceae

**Jajambuan** (***Myrtacéae***) nyaéta hiji suku tutuwuhan tina ordo *Myrtales* nu aya dina kelompok utama *Angiospermae* (tutuwuhan kembangan). *Myrtaceae* diwangun ku tatangkalan jeung perdu nu kapanggih di daérah tropis, subtropis jeung iklim Australia, diwangun ku antara 140 marga jeung 3000 spésiés.

Bungbuahan anu umum dipikawanoh ti ieu suku di antarana jambu cai, kopo, jeung jamblang.
## Rujukan
Bawang daun

**Bawang daun** (*Allium fistulosum L.*) nyaéta salah sahiji tutuwuhan tina kulawarga Liliaceae. Bawang daun mangrupa tutuwuhan sataun wangun jukut. Disebut bawang daun sabab nu dikonsumsi ngan daunnan atawa bagian daun nu ngora kénéh. Pangkal daunna wangun batang semu nu sifatna ngarumpun. Batangna pendek jeung wangun cakram. dina cakram éta bijil sirung daun jeung akar serabut. 
Struktur kembangna sarua jeung bawang beureum. Warna kembangna bodas. Siki nu ngora kénéh warnana bodas, sanggeus kolot jadi warna hideung. Lamun garing, siki ngora bakal jadi tipung. Sababaraha kultivar bawang daun hésé kembangan di Indonésia sarua ogé jeung bawang beureum. Pikeun bisa kembangan dibutuhkeun suhu handap antara 5-10C salila sabulan.
Bawang daun ngandung Vitamin C, loba vitamin A, jeung saeutik vitamin B. Kandungan gizi Bawang daun leuwih alus ti batan bawang beureum. Dina kahirupan sapopoé, bawang daun dipaké salaku bumbu masakeun, utamana masakan Cina. éta bawang daun bisa méré rasa nu ngeunah.

## Jenis bawang Daun
Bawang daun kaasup famili Liliacéae. Aya dua jenis bawang daun, nyaéta bawang bakung Allium fistulosum L.) jeung bawang prei (*Allorum L.*).  Bawang bakung atawa bawang semprong sok disebut sibol, sedengkeun bawang prei disebut *leek*. Bawang daun miboga sababaraha varietas. Varietas nu populer nyaéta plumpung, nyonya jeung mambo.

## Dicutat tina
Pedes

**Pedes** atawa **Marica** (*Piper nigrum*) nyaéta salah sahiji tutuwuhan ngarambat tina kulawarga *Piperaceae*. Tutuwuhan ieu miboga buah nu sok dimanfaatkeun salaku bumbu dapur jeung mangrupa tutuwuhan pertanian nu miboga prospék usaha nu luhur.

## Bungbu
Pedes atawa sahang dipikawanoh ogé minangka salah sahiji bungbu dapur atawa panyedep kaolahan. Jaman baheula loba jalma nu daragang pikeun néangan asal mula atawa tempat ayana pedes nepikeun ka bisana ngarojong kana padagangan jeung pelayaran dunya.

## Botani 
Salian ti India, lada hideung loba dibudidayakeun di Indonésia, Malaysia, Brazil, Sri Lanka, Vietnam jeung Cina. Tangkal pedes miboga daun anu lega, héjo ngagurilap, kalayan gagang anu rapih selang-seling, ogé miboga kembang leutik bodas, rengkep, teu boga gagang, cucukan ipis, sarta dina hiji kelompok aya kira-kira 50. Sedengkeun buahna buleud kira-kira diaméter 05-1,0 cm siki tunggal. Pedes jadi beureum konéng asak jeung sast ngandung hiji. Seungitna kuat jeung rada lada.

## Bagian tangkal 
### Gagang 
Gagang tangkal pedes jadi ngarambat dina sahiji tiang, sakapeung ogé ngajalar dina luhur taneuh.Panjang gagang bisa nepika 15 meter, tapi dina gagang tangkal pedes, biasanya sok dipotong jeung disésakeun kira-kira 275–300 cm. Bentuk gagangna kabagi-bagi jiga tangkal tiwu jeung panjang bukuna kira-kira 4–7 cm, hal éta gumantung kana tingkat kasuburan. Panjang buku dina pangkal biasana lebih pendék dibanding jeung ruas nu aya dina tengah-tengah atawa tungtung, sedengkeun ukuran diameter rata-rata  6–25 mm.

### Akar 
Akar anu dipiboga ku tangkal pedes nyaéta akar tunggang tapi mirip jeung akar serat. Ukuranna leutik teu sapanjang akar tunggang biasa. Nurutkeun jenisna, akar tutuwuhan ieu dibagi jadi dua, nyaéta akar napel jeung akar taneuh. Akar napel nyaéta akar anu tumuwuh dina unggal titik dina taneuh jeung panjangna rata-rata 2,5-3,5 cm. Dina hiji ruas buku bisa tumuwuh saloba 10-25 untaian akar. Saterusna akar taneuh nyaéta akar anu tumuwuh dina batang tangkal pedes anu aya dina taneuh. Ti hiji suku gagang bisa tumuwuh kira-kira 10-20 untaian akar.

### Dahan 
Tangkal pedes miboga dua rupa pedes, nyaéta dahan ortotropik jeung dahan pang plagiatrop. Dahan ortotropik nyaéta dahan anu tumuwuh tina axils daun dina buku gagang, boh dina luhur cai atawa dina taneuh. Saterusna, cabang plagiatrop mangrupa dahan anu tumuwuh tina buku dahan, biasana dahanna bakal tumuwuh saenggeus tangkal pedes ngabuahan dua kali. Beuki loba buku dahanna, beuki loba buahna.

## Rujukan
Stasion Cimekar

**Stasion Cimekar** (**CMK**) (Aksara Sunda Baku: ) nyaéta stasion karéta api anu perenahna di Cibiru Hilir, Cileunyi, Bandung. Stasion ieu mangrupa stasion pangorana di Jalur karéta api Padalarang-Kasugihan lantaran diwangun deui taun 2000. Baheula, saacan diwangun deui, ngaran stasion ieu téh **halteu Ciendog**. Stasion ieu boga dua jalur, jalur 2 minangka jalur lurus. Stasion ieu ogé lokasina deukeut jeung paimahan sarta deukeut jeung stadion Gelora Bandung Lautan Api.

## Karéta api 
* Lokal Bandung Raya, jurusan Padalarang jeung jurusan Cicaléngka

## Tingali ogé 
Karéta api

## Rujukan 
## Tumbu kaluar 
 Situs resmi PT Kereta Api Indonesia
Tarumpah

**Tarumpah** (basa hormat: **titihan**) nyaéta sarampah nu palebah tonggong suku kulitna dipasilangkeun.

## Tingali ogé
*sapatu
*selop
*sendal

## Réferénsi
Stasion Lebakjero

**Stasion Lebakjero** (**LBJ**) nyaéta stasion karéta api anu perenahna di Cihérang, Nagrég, Bandung. Stasion ieu mangrupa stasion pangwétanna di Kabupatén Bandung sarta jadi wates antara Kabupatén Bandung jeung Kabupatén Garut. Lebakjero mangrupa stasion kadua pangluhurna di Indonésia saenggeus stasion Nagrég. Stasion ieu boga dua jalur, jalur 2 minangka jalur lurus, sedengkeun jalur hiji mangrupa jalur simpen anu ngan bisa nampung kira-kira 5 gerbong. Leuwih ti 5 gerbong, karéta bakal diarahkeun ka arah jalur badug di jalur 1.
 
Per 1 Nopémber 2015, Karéta api lokal Cibatu geus teu eureun deui di dieu, sarta pasilangan karétaa api anu rangkéanna leuwih ti lima gerbong moal dilayanan di stasion Lebakjero. Kiwari stasion Lebakjero jadi stasion buka/tutup.

## Tingali ogé 
Karéta api

## Rujukan 
## Tumbu kaluar 
 Situs resmi PT Kereta Api Indonesia
Lambit

**Lambit** nyaéta sair nu bangunna saperti aseupan gedé dijieunna tina benang atawa kantéh saperti heurap; sok disebut ogé **sair lambit** atawa **langgé**. 

## Sumber
Sarampah

**Sarampah** nyaéta sebutan pikeun méh kabéh nu sok dipaké dadampar dampal suku jelema jero leumpang, contona selop, bakiak, tarumpah, sendal, gamparan, sapatu, jrrd.

## Rujukan
Sair (pakakas)

**Sair** (ᮞᮄᮁ) nyaéta parabot tina anyaman paranti ngala lauk  di walungan atawa kulah, dijieunna tina jaring nu maké tulang-tulang awi nu dibentuk semu lonyod maké gagang pondok. Aya ogé nu dijieun tina anyaman awi nu wangunna ampir sarupa jeung ayakan anu ukuranna leuwih gedé jeung satengah buleud. Alat anu wangunna siga ayakan gedé, anu ogé dipaké pikeun ngala lauk di situ atawa dano, disebut ogé sair.  Lamun rék digunakeun gagangna dicepeng tuluy sair didorongkeun nepi ka dasarna, tuluy diangkat. Lauk nu beunang ku ieu alat biasana anu laleutik, hurang, nepi ka haremis anu kasiuk bakal nyangsang kana jaringna. Anu maké alat sair biasana awéwé.

## Tingali ogé
*lambit
*sirib
*kecrik

## Rujukan
Yeongjo ti Joseon

**Raja Yéongjo** (lahir 31 Oktober 1694 - 22 April 1776, sarta maréntah ti tanggal 16 Oktober 1724 - 22 April 1776) nyaéta raja ka-21 Dinasti Joseon.  Maréntah salila 52 taun, di jaman ieu ajaran Konfusianisme berkembang. Manéhna nyaéta anak Raja Sukjong jeung Choe Suk-bin. Ahirna Pangéran Yéoning salamet.
# Ratu Jeongsun ti wangsa Gyéongju Kim (정순왕후 김씨, 1745–1805)
# Selir Jéong ti Wangsa Lee (정빈 이씨)
# Selir Yéong ti Wangsa Lee (영빈 이씨, 1696-23 Agustus 1764)
# Jo *Gwi-in* (귀인 조씨)
# Moon *Suk-ui* (숙의 문씨)

* Katurunan :
# Putra Mahkota Hyojang (효장세자, 1719–1728), ti selir Jéong wangsa Lee.
# Putra Mahkota Sado (사도세자, 1735–1762), ti sir Yéong wangsa Lee.
# Anak awéwé ti selir Jéong wangsa Lee.
# Putri Hwasoon (화순옹주) — ti selir Jéong wangsa Lee
# Putri Hwapyéong (화평옹주) — ti selir Yéong wangsa Lee
# Putri Hwahyéop (화협옹주, 1733–1752) – ti selir Yéong wangsa Lee
# Putri Hwawan (화완옹주) — ti selir Yéong wangsa Lee
# Putri Hwayoo (화유옹주) — ti selir Jo Gwi-in.
# Putri Hwaryéong (화령옹주) — ti selir Moon Suk-ui
# Putri Hwagil (화길옹주) — ti selir Moon Suk-ui

## Ngaran Lengkep Anumertana  
* Raja Yéongjo Jangsun Jihaeng Sundéok Yéongmo Uiryéol Jang-ui Hong-yun Gwang-in Donhui Chechéon Géon-geuk Séonggong Sinhwa Daeséong Gwang-un Gaetae Giyéong Yomyéong Sunchéol Géon-géon Gonyéong Baemyéong Sutong Gyéongnyéok Honghyu Junghwa Yungdo Sukjang Changhun Jéongmun Séonmu Huigyéong Hyéonhyo nu Agung Koréa
* 영조장순지행순덕영모의렬장의홍윤광인돈희체천건극성공신화대성광운개태기영요명순철건건곤영배명수통경력홍휴중화융도숙장창훈정문선무희경현효대왕
* 英祖莊順至行純德英謨毅烈章義洪倫光仁敦禧體天建極聖功神化大成廣運開泰基永堯明舜哲乾健坤寧配命垂統景曆洪休中和隆道肅莊彰勳正文宣武熙敬顯孝大王
## Tingali ogé 
* Ratu Jeongseong
* Ratu Jeongsun
## Rujukan
Stasion Nagrég

**Stasion Nagrég** (**NG**) (Aksara Sunda Baku: )  nyaéta stasion karéta api anu perenahna di Nagrég, Nagrég, Bandung. Stasion ieu mangrupa stasion karéta api pangluhurna di Indonésia anu aktip kénéh. Stasion ieu teu jauh ti Jalan Raya Bandung - Garut. Stasion ieu boga tilu jalur, tapi anu sok dipaké ngan jalur 1 jeung 2. Stasion ieu lokasina deukeut jeung situs Karajaan Kéndan.

## Layanan karéta api 
### Ékonomi AC 
* Serayu, jurusan Jakarta Pasar Senén
### Lokal Ékonomi AC 
* Lokal Bandung Raya, jurusan Padalarang jeung jurusan Cibatu
* Lokal Cibatu, jurusan Cibatu jeung Purwakarta

## Galéri 

File:KA Galunggung Nagreg.jpg|KA Galunggung persiapan asup stasion Nagrég

## Tingali ogé 
Stasion karéta api

## Rujukan 
## Tumbu kaluar 
 Situs resmi PT Kereta Api Indonesia
Ki beling

**Ki beling** (*Strobilanthes crispus* BL; ) nyaéta salah sahiji tutuwuhan tina kulawarga Acanthacéae. Dina basa Indonésia, tutuwuhan ieu disebut keji beling, sedengkeun dina basa melayu dipikawanoh salaku pecah batu atawa batu jin. Cabang nu keuna kana taneuh bakal kaluar akar antukna bisa dipisahkeun tina indungna. Daun tunggal, miboga tangkai pendék, jeung pahareup-hareup. Lambaran daun lansét panjang atawa hampir jorong, sisina rérégéan, tungtungna nyungcung, pangkalna nyungcung, kaduan luar daun kasar, wangun daun nyirip, panjang 9–18&nbsp;cm, lébar 3–8&nbsp;cm jeung warna héjo. Kembang majemuk, ngumpul dina bulir nu padet.

## Tumuwuh
Kibeling tumuwuh liar di leuweung, sisi wahangan, gawir-gawir, jeung sok dipelak salaku tutuwuhan pager di buruan atawa taman. Tutuwuhan ieu aya di madagaskar nepi ka Indonésia, nu tumuwuh di 50 m nepi ka 1.200 m dpl.

## Referensi
Manjah

**Manjah** nyaéta  jukut jangkung  katempo saliwat mah kawas tangkal  kaso (***Themeda gigantéa***) , tina kulawarga padi-padian.  Hirupna nyebar loba pisan di wewengkon  Indochina, Nusantara, nepikeun ka Pasifik.  Manjah ogé mibanda ngaran anu béda umpamana waé: urang minangkabau nyebut majah téh  *pimpiĕng*; di tatar Sunda  katelah *manjah, manjarakan,* aya ogé anu nyebut *manyah* (basa Sunda); dina basa Jawa disebut *glagah arjuna, sisrén*; urang madura nyebutna  *cĕcĕrĕn*; *antalasa, beurong-beurong* (Mak.);  *wéli hisa, wéri hisa* (Amb.).  Dina  basa Inggris ieu jukut disebut  *ulla* aya ogé anu nyebut  *kangaroo grass*.

## Ciri mandiri
Tangkal manjah hirupna nahun. Ngumpul mangrupa dapuran atawa ngarungkun,  tangkalna kuat tur jocong ka luhur, jangkungna 1,50–4 Méter;

Kembang ngumpul ngaranggeuy dina  gagang  anu bijil dina tungtung tangkal anu geus manjing déwasa .

## Tempat Hirup
Manjah loba pisan kapanggih di  Asia tropis nepikeun ka Pasifik

Di Indonesia, ieu jukut nyebar anu kacida loba pohara lobana ti mimiti Sumatra, Kalimantan, Jawa, Ambon, Seram, nepika Timor.  ti mimiti lengkob nepi ka pasir anu luhur  1.450 m dpl; sisi  susukan,lamping jeung jungkrang, sisi jalan, tegalan  jeung tempat negrak séjéna malah dapuran tangkalna nepikeun ka ngababadeg.

## Tempo Ogé
#Kakasangan
#Bayongbong
#Jagong
#kaso

## Variétas
* *Themeda gigantea* var.* vulpina* 
* *Themeda gigantea* var.* amboinensis*

## Dicutat tina
## Tutumbu kaluar
* PIER:  *Themeda gigantea* Hack. 
* Phytoimages:  Genus *Themeda*  (foto-foto)
Jeongjo ti Joseon

, tempat makam Putra Mahkota Sado.]]

**Raja Jéongjo** (lahir 22 Séptémber 1752-28 Juni 1800, maréntah 1776-1800) nyaéta raja ka-22 Dinasti Joseon. Manéhna jadi pewaris tahta aki na, Raja Yeongjo (maréntah 1724-1776) sarta digentikeun ku anakna, Raja Sunjo (maréntah 1800-1834).
* Selir-selir :
# Ratu Hyoui ti Wangsa Chéongpung Kim (효의왕후 김씨, 1753–1821)
# Selir Won-bin ti Wangsa Pyéongsan Hong (원빈 홍씨, 1766–1779)
# Selir Hwa-bin ti Wangsa Yun (화빈 윤씨, 1765–1824)
# Selir Ui-bin ti Wangsa Séong (의빈 성씨, 1753–1786)
# Selir Su-bin ti Wangsa Park (수빈 박씨, 1770–1822)

* Katurunan :
# Pangéran Munhyo (문효세자, 1782–1786), ti Selir Ui Wangsa Séong.
# Putra Mahkota pewaris tahta (왕세자,1790–1834), ti Selir Su Wangsa Park.
# Anak awéwé ti Selir Ui Wangsa Séong.
# Putri Sukséon (숙선옹주, 1793–1836) ti Selir Su Wangsa Park.
# Putri Sanggyé (상계군, 1770–1786), Anak Adopsi Selir Won Wangsa Hong.

## Ngaran Lengkep Anumertana  
* Raja Jéongjo Gyéongchéon Myéongdo Hongdéok Hyéonmo Munséong Muryéol Séongin Janghyo nu Agung Koréa
* 정조경천명도홍덕현모문성무렬성인장효대왕
* 正祖敬天明道洪德顯謨文成武烈聖仁莊孝大王

## Gambaran Média  
* Painter of the Wind (SBS, 2008)
* Portrait of a Beauty (2008) 
* Yi San (MBC, 2007)
* The Ballad of Seoul
* Eight Days, Assassination Attempts against King Jeongjo
* Hong Guk-yéong
* Sungkyunkwan Scandal

## Rujukan
Stasion Rancaékék

**Stasion Rancaékék** (**RCK**) (Aksara Sunda Baku: ) nyaéta stasion karéta api anu perenahna di Rancaékék Wétan, Rancaékék, Bandung. Stasion ieu boga opat jalur, jalur 2 jeung 3 mangrupa jalur lempeng. Stasion ieu ogé kungsi boga dua wangunan, nyaéta wangunan kidul jeung wangunan kalér, ngan ayeuna duanana dibongkar pikeun dijieun wangunan anyar anu leuwih gedé di beulah kidul. Baheula stasion ieu boga percabangan ka Tanjungsari anu kiwari geus teu aktip.

Salaku bagian tina proyék jalur ganda Gedébagé–Haurpugur, jalur ganda mimiti diwangun ti taun 2020. Hal ieu pikeun ngarojong aksés ka stasion karéta cepat Jakarta–Bandung. Tuluy, ti tanggal 15 Pébruari 2021, layanan panumpang stasion Rancaékék beulah kidul ditutup saheulaanan luyu jeung pangwangunan jalur ganda Gedébagé–Haurpugur sarta révitalisasi stasion Rancaékék. Hal ieu nyababkeun panumpang ngan bisa ka stasion lawang kalér.

Ti taun 2022, wangunan anyar di beulah kidul geus jadi, bareng jeung jadina jalur ganda Gedébagé-Haurpugur. Ku kituna lawang kalér milu dibongkar.

## Karéta api 
### Lokal 
* Commuter Line Bandung Raya, jurusan Padalarang jeung stasion Cicaléngka
* Commuter Line Garut, jurusan Garut jeung stasion Purwakarta

## Galéri 

File:Stasiun Rancaekek.jpg|Stasion Rancaekek lawang kidul, 2017
File:Stasiun Rancaekek 2020.jpg|Stasion Rancaékék lawang kalér, 2020
File:Stasiun Rancaekek 2021.jpg|Stasion Rancaékék lawang kalér, 2021

## Tingali ogé 
Karéta api

## Rujukan 
## Tumbu kaluar 
 Situs resmi PT Kereta Api Indonesia
Gurilem

**Gurilem** nyaéta kurupuk khas wewengkon Cililin, Bandung. Ngaran gurilem mangrupa singgetan tina "gurih tur pelem".
Kaso

**Kaso** (***Saccharum spontaneum***) nyaéta jukut jangkung tina kulawarga Poaceae.
Jukut ieu loba pisan kapanggih di wewengkon tropis, dina basa Batak tangkal kaso disebut *galoga*; dina basa malayu disebut *gĕlagah, tĕbu salah*; basa minangkabau kaso disebut  *galagah, kalagah*; basa jawa disebut   *glagah*;  *ghalaghas, tĕbhu sala* katelah di Madura; di Bali disebut  *glagah*;  *tlĕngat* dina basa Sasak;  *kĕnu* ceuk urang  Bima ;   urang Timor nyebutna *tatebu*; urang Sulawesi nyebutna *saraw, hépu* ;  di Maluku disebut *dalina, kakano dasosoöra, bongo-bongo, jojo, siuhu* .  Dina basa  Inggris ieu tangkal  disebut *Wild cane* atawa *Kans grass*.

## Ciri mandiri
Kaso hirupna nahun, tangkalna keker jeung pejel henteu kosong jiga tangkal awi, panjang ajeg ka luhur (rizoma) panjangna kurang leuwih 2–4 méter.

Kembang ngumpul dina gagang kembang, anu mibanda deui gagang laleutik minangka cupatna, panjang 20–50&nbsp;cm. Sagagang kembang mibanda kantétan kembang  panjangna  3–15&nbsp;cm.

## Tempat hirup
Kaso nyebar méh di sakabéh benua kajaba di Antartika, diwewengkon tropika jeung ugahari. Tangkal kaso ogé kapanggih di Eropa kulon;  sabudeureun benua Asia (Asia Tengah, Asia kulon, Arabia, Cina, jeung Asia Wétan);  Asia tropis (India, Indocina, wewengkon Malesia, jeung Papuasia); Australia; pulo pulo Pasifik; sarta Amerika Tengah.  Kaso teu padi kaganggu sanajan kabanjiran atawa kahalodoan  
Kaso bisa waé jadi ngaganggu pikeun lahan tatanén ku lantaran gancang pisan ngarekahan .) empulur atawa hate nyaéta daging tangkal kaso anu aya dina tengah tengah tangkalna leuleus jeung hipu malahan henteu pisan bisa dipaké;  urang  Makassar jeung Bugis dijieun gagang anak panah, atawa sumpit.

Mangpaat séjén tangkal kaso *Saccharum spontaneum* bisa dipaké  pikeun pepelakan *penghijauan*, utamana dina taneuh atawa lahan anu mindeng rempag atawa urug  *erosi* bisa ogé pikeun ngurug atawa nga*reklamasi* lahan-lahan urut usaha *tambang*.  Daun anu digaringkeun tur dientep rapih bisa waé dijieun hateup saung.  Jeung réa-réa deui 

## Tempo Ogé
#Manjah
#Kakasangan
#Bayongbong
#Jagong

## Referensi
## Tutumbu kaluar
*IUCN Redlist:  *Saccharum spontaneum*
*Flowers of India:  Kans Grass
*Hort.-Purdue:  Kans (*Saccharum spontaneum* L.)
Taman Buah Mekarsari

thumb|Lawang sakéténg Taman Buah Mekarsari
**Taman Wisata Mekarsari** nyaéta salah sahiji puseur palsatarian kaanékarageman hayati bungbuahan tropika panggedéna di dunya, hususna jinis bungbuahan pinunjul nu dikumpulkeun ti sakuliah wewengkon di Indonésia, sakaligus mangrupa tempat panalungtikan budidaya (agronomi), pamulyaan (breeding) katut keur ngalobakeun bibit pinunjul nu satuluyna baris disebarluaskeun ka patani katut masarakat umum.

*Taman wisata mekarsari* nyaéta salah sahiji taman nu di jerona aya rupa-rupa bungbuahan nu aya di Indonesia. Perenahna aya di Jl. Raya Cileungsi-Jonggol Kabupaten Bogor. Legana kurang leuwih 264Ha diurus ku PT. Mekar Unggul Sari. Diwangun dina pola daun lamtorogung nu mangrupa simbol pepelakan multiguna minangka puseur plasma nutfah holtikultura bungbuahan Indonésia (tropis) nu dimangpaatkeun pikeun panalungtikan, atikan, budidaya, jeung wisata.  
Wisatawan nu ngayakeun kunjungan wisata ngamimitian kunjunganana ku ngurilingan ieu taman ngagunakeun kareta wisata pikeun ningali koléksi pepelakan. Nalika ngurilingan ieu taman, para wisatawan bisa ningali wahana outbond, pepelakan buah dina pot, aréa imah plastik, balong, kebon wisata mélon, kebon salak, kebon rambutan, kebon jeruk, jeung réa-réa deui. Sanggeus ngurilingan taman, wisatawan bisa ngaso di wangunan curug. Ieu wangunan cukup ahéng nalika ditingali ti luar, alatan aya cai nu ngalir ti luhureun gedong nu sarimbag jeung curug. 
Di taman wisata mekarsari aya sawatara bungbuahan nu dijadikeun komoditas unggulan di antarana waé ganas arnis, barbados cherry, jambu aér irung petruk, jambu aér toon klow, jambu aér cengkéh, nangkadak, cempeka jeung pedakka.

## Lokasi 
Ieu taman pelesir perenahna di Kacamatan Cileungsi, Kabupatén Bogor, Jawa Kulon. Bisa didatangan ku angkutan umum ti Jakarta, Bogor atawa Bekasi, jurusan nu ka Jonggol.

## Sarana pelesir 
thumb|Sabut Kelapa Outbound
Taman salega 264 héktar ieu dilengkepan ku sarana pelesir boh keur wisatawan nusantara atawa mancanagara. Pelesir di tengah taman buah dirojong ku mangrupa wahana nu ngadeukeutkeun sémah ka alam, di antarana:

* *Family Garden*, 
* *Rekreasi Danau* (25 ha), 
* Baby Zoo, 
* Kidang Tutul, 
* *Garden Center*, 
* *Greenhouse Melon*, 
* *Sabut Kelapa Outbound*
* Kembang Bangké, 
* *Kids Fun Valley*, 
* Munara Panénjoan, 
* Wangunan Curug (Puri Tirto Sari).
* Pongo Show 

Kagiatan-kagiatan nu ngajadi favorit para sémah di antarana: 
* Company Gathering, 
* Piknik Kulawarga, 
* Wisata Kebon Buah/Sayur, 
* *Barbeque*, 
* Senam Pagi, 
* Fruitwalk (jalan-jalan di kebon buah),
* Numpak kuda (liwat ti jam 10 isuk),
* Ngamandian munding,
* Tandur.

## Tumbu luar 
*  Informasi wisata taman mekarsari  
*  Situs resmi
Jamparing

**Jamparing** nyaéta alat nu kaasup kana golongan pakarang. Dijieunna bisa tina awi, kai, atawa logam. Wangunna panjang leutik, dina congona aya seseukeutna.Jamparing cara makena dibelesatkeun ku gondéwa.
Salada

**Salada** (*Lactuca sativa*) nyaéta salah sahiji tutuwuhan tina kulawarga *Asteraceae*. Tutuwuhan ieu biasa dipelak di daérah tiis atawa tropis. Salada miboga daun nu héjo seger, ngan aya ogé nu warna beureum. Sisi daunna rérégéan atawa ngolombang.

### Salada Bokor
Ieu saladah méh sarua jeung pécay dipelakna di darat nu tiis.  Nurutkeun sajarahna, tutuwuhan ieu geus dibudidayakeun saprak 2.500 taun ka tukang. Ngan, hampir sakabéh tutuwuhan salada leuwih alus diusahakeun di dataran luhur. Kur jenis salada daun nu masih toléran dina dataran handap. Dina pamelakan di dataran luhur, jenis-jenis salada krop atawa endog ngahasilkuen krop. Didataran handap tumuwuhna kurang alus jeung teu nghasilkeun krop. Di tempat nu panas (dataran handap) salada leuwih gancang kembangan ogé. Suhu udara optimum pikeun tumuwuhna nyaéta 15-20C.
Tutuwuhan ieu biasana dipelak dina awal ahir usum hujan, lantaran kaasup tutuwuhan nu teu kuat kahujanan. Dina usum halodo, tutuwuhan ieu butuh dicébor nu cukup jeung kaatur. Salian teu tahan kahujanan, salada teu tahan ogé kana cahya panon poé nu panas teuing. Kur jenis salada daun jeung salada batang hungkul nu bisa tumuwuh jeung adaptasi alus dina hawa nu pnas jeung kabuka. Aya ogé jenis salada nu laina utamana salada endog jeung salada rapuh (cos) nu ngahasilkeun krop alus diusahakeun di tenpat nu sejuk.

## Referensi
Tundra

**Tundra** nyaéta hiji bioma di mana tuwuhna tatangkalan kahambat ku leutikna suhu lingkungan sekitar, ku kituna disebut wewengkon tanpa tangkal. Aya di Bumi beulah kalér jeung puncak gunung nu luhur. Iklim kutub ku usum tirisna nu lila tur poék jeung usum panas nu lila jeung caang teterusan tur miboga curah hujan nu leutik.

Dina aréa ieu, lolobana tutuwuhan nu hirup biasana mangrupa lumut atawa tutuwuhan perintis, jukut, tutuwuhan siki sausum, jeung tutuwuhan kai nu pendék. Tuwuhna tutuwuhan di daérah ieu ukur salila sakitar 4 bulan.

Wewengkon panyebaran bioma tundra nyaéta kuriling lingkar kutub kalér jeung sabagian leutik di kutub kidul. Di kutub kalér, kaasup Lemah Héjo. Di kutub kidul aya di Antarktika jeung pulo-pulo leutik di sakurilingna. Tundra di Arktik rubak pisan, nepi ka 20% permukaan Bumi.[ ]
Sabana

[thumb|240x240px|Sabana di [:id:Wilayah Konservasi Ngorongoro|Wilayah Konsérvasi Ngorongoro, Tanzania.]]
**Sabana** nyaéta lapang jukut nu dipinuhan ku rungkun/perdu. Sistem biotik ieu biasana kabentuk di antara daérah tropis jeung subtropis. Sababaraha buana nu miboga lapang sabana di antarana Afrika, Amerika Selatan, jeung Australia. Saeutikna curah hujan jadi faktor nu ngadorong munculna sabana. ku kituna sabana di sebut ogé padang jukut tropis. Iklimna teu garing teuing pikeun jadi gurun pasir, nanging teu baseuh teuing pikeun jadi leuweung.

## Referensi
Karéta api Baraya Geulis

**Karéta api Baraya Geulis** nyaéta karéta api lokal komuter anu ngalayanan rute Padalarang-Cicaléngka. Dina sarangkéan KRD ieu aya lima gerbong. Tuluy, dina sarangkéan karéta éta bisa ngangkut 1.250 panumpang. Teu saperti karéta api Lokal Bandung Raya, karéta api Baraya Geulis teu eureun di unggal stasion. Karéta api Baraya Geulis digabung operasionalna jeung Karéta api Patas Bandung Raya sarta dinon-aktipkeun taun 2013.

## Daptar stasion nu dilayanan 
* Stasion Padalarang
* Stasion Bandung
* Stasion Cimekar (teu unggal rangkéan)
* Stasion Rancaékék
* Stasion Cicaléngka

## Tingali ogé 
* Karéta api Patas Bandung Raya
* Karéta api Lokal Bandung Raya
* Karéta api Réncang Geulis

## Rujukan 
## Tumbu kaluar 
 Situs resmi PT Kereta Api Indonesia
Jost Gippert

** Jost Gippert ** (/ˈjoːst ˈgɪpʰɐt/; lahir dina kaping 12 Maret 1956 ti kota Winz-Niederwenigern, nanging ayeuna nami kota éta sanes Winz- Niederwenigern tapi Hattingen, Jerman) anjeunna ahli ti widang basa sareng nuju tiajar ti basa Kaukasus sareng anjeunna ogé Prof. Linguistik Perbandingan ti Institut Lingistik Empiris ti Universitas Goethe Frankfurt sareng anjeunna ogé sok ngarang buku.

## Cutatan 
## Tumbu kaluar 
* Website Jost Gippert
Saudah binti Zam'ah

ka|jmpl

'''Saodah atanapi Saudah binti Zam'ah bin Qais bin Abdu Wad''' () nyaéta garwa  Nabi Muhammad SAW. 

Nasabna patimu jeung Rasulullah di Lu'ay bin Ghalib. anjeunna kawentar gaduh uteuk éncér jeung wawasan lega. Mimiti lakirabi jeung anak mamangna, nyaéta Syukran bin Amr r.a. Nalika Rasulullah s.a.w. nyebarkeun Islam terang-terangan, salakina, Syukran kaasup nu mimiti lebet Islam babarengan jeung kelompok ti Bani Qais bin Abdu Wad.

## Janten Ummul Mukminin 
Sabada Siti Khodijah ra wafat, Sohabiah Khaolah binti Hakim, istri Sohabat Utsman bin Mazh'un, datang ka Nabi saw, ngajukeun supaya Nabi saw nikah sareng Siti Saodah binti Zam'ah ra. Nikah dina sasih Romadon tahun ka-10 saparantos Nabi saw diutus. Kakara saparantos nikah sareng Siti Saodah, nembé nikah jeung Siti Aisyah Ummul Mukminin ra.

## Perawi Hadits 
Siti Saodah ngariwayatkeun 5 hadits, 1 dina Sohéh Bukhori, nu ngariwayatkeun Sahabat Ibnu 'Abbas. Nu sanesna dina Sunan Abu Dawud, An-Nasai, Ad-Darimi jeung Musnad Ahmad 

## Referensi 
## Pranala luar 
* [http://2muslims.com/directory/Detailed/218759.shtml ] di 2muslims.com
* [http://www.angelfire.com/on/ummiby1/wives1.html#sawda ]
Teki

**Teki**  nyaéta jukut (*Cyperaceae*) asalna ti wewengkon  Afrika kidul jeung tengah,  Eropa (kalér nepi ka Perancis jeung Austria), ogé Asia kidul. Teki kagolong jukut liar anu gampil pisan ngarekahan, akarna panjang bisa nyeceb kana jero taneuh nepika saméter, ku lantaran éta pikeun patani jukut teki mangrupa gulma anu hésé dibasmi . Teki  dina basa Latin disebut  *Cyperus rotundus*  kecap *Cyperus* tina basa Yunani  *κύπερος, kyperos*, jeung kecap *rotundus* nyaéta tina basa Latin, hartina  " puteran".

## Ciri mandiri
Teki bisa hirup kalawan subur di tempat anu cukup cahaya panonpoé jeung taneuh anu henteu pati garing, gancang ngarekahan jeung hésé dibasmina, akar barijil tina puhu tangkal nyebar ka gigir jeung ka handap (*radix adventica*), ieu akar bakal ngabeuti lamun umurna geus cukup déwasa.

Tangkalna kagolong hipu, wujudna pasagi tilu panjang 10–20&nbsp;cm, puhu tangkalna bakal jadi beuti kurang leuwih sagedé kacang suuk tuluy  kaluar akar jeung sirung nga jadi tangkal teki anyar.

Daun teki méncos laleutik lebar kurang leuwih dua mili, guguratan, kelir luhurna héjo kolot sedengkeun bagian handapna héjo ngora.

Kembang ngaranggeuy bijil tina tungtung tangkal, dina satangkal aya dua nepi ka opat ranggeuy.
Buahna mangrupa siki laleutik pisan, gepéng, dilimpudan ku cangkang (huut) warna coklat. di mana geus kolot sikina bakal marurag sorangan.

## Mangpaat
Teki mangrupa ubar mujarab pikeun ngajaga kaséhatan utamana pikeun ngubaran nyeri dada, nyeri huntu, nyeri beuteung, nyeri dina mangsa datang bulan, ubar sariawan jeung bisa nyuburkeun kandungan, ogé beuti tangkal teki bisa ngabantu ngaronjatkeun ingetan.

Bangsa Arab baheula ngabebek beuti akar teki saméméhna  meunang ngabubuy pikeun ngubaran raheut, bisul, bareuh jeung sajabana kitu ogé tabib urang  Barat jeung Islam kasup *Dioscorides* , *Galen* , *Serapion* , *Paulus Aegineta , Avicenna , Rhazes , jeung Charles Alstongeus* mertélakeun mangpaat beuti jukut teki pikeun ubar nyeri beuteung , *emmenagogue , deobstruent* .

## Dicutat tina
## Tutumbu kaluar 
* Flora Europaea: *Cyperus rotundus* 
* USDA Plants Profile: *Cyperus rotundus* 
* USDA Natural Resources Conservation Service: *Cyperus rotundus*  (pdf file)
* Use in Chinese and Ayurvedic medicine
* A Tel-Aviv University study mentioning its nutritional importance for migrating birds  (in Hebrew)
*  Contains a detailed monograph on *Cyperus rotundus* (Musta; Mustaka) as well as a discussion of héalth benefits and usage in clinical practice. Available online at http://www.toddcaldecott.com/index.php/herbs/learning-herbs/310-musta
Ummi Ruman

**Ummi Ruman binti Amir al-Kinaniyah** nyaéta istrina Abu Bakar Ash-Shiddiq jeung emana Ummul Mu'minin Aisyah binti Abu Bakar r.a. turta Abd al-Rahman bin Abu Bakar r.a.  Asup Islam sabada Abu Bakar hijrah ka kota Madinah sarta tilar dunya taun 6 Hijriah atawa 628 Maséhi.

## Biografi 
### Silsilah 
‘Ummi Ruman binti 'Amir bin 'Uwaimar bin Abd Syam al-Kinaniyyah. Numutkeun sakaol, ngarana Zaénab.

### Pertikahan Ummi Ruman 
Saméméh nikah jeung Abu Bakar, mangsa zaman jahiliyah kungsi nikah jeung Abdullah bin al-Harits dugi ka maot, ngalahirkeun Thufail bin Abdullah, sahabat Nabi SAW. Pertikahanna nu kadua nyaéta jeung Abu Bakar ngalahirkeun Abd al-Rahman jeung Aisyah binti Abu Bakar r.a.

## Wafatna Ummi Ruman 
Aya padungdengan ngeunaan masalah wafatna. Aya nu nyebut Ummu Ruman wafat nalika Rasulullah Saw. masih jumeneng nyaéta bulan Dzulhijjah taun 6 Hijriyah. harita dikuburkeunna, Rasulullah SAW. ngadawuh:

**«من سره أن ينظر إلى امرأة من الحور العين فلينظر إلى أم رومان»**

''Sing saha nu hayang ningali awéwé saperti al-hur al-'ain (bidadari mata éndah)  mangka tingal Ummi Ruman*. Tuluy mantenna mundutkeun ampun pikeun jenatna.

Kedalan séjén, nyebutkeun yén Ummu Ruman (r.a) tilar dunya dina taun 9 H mangsa Nabi SAW. nepikeun ayat ngeunaan pilihan (ahérat atawa dunya) ayat ka 28 Surat Al-Ahzab ka garwana, Aisyah (r.a): *Héy Nabi! Katakanlah kepada istri-istrimu, “Jika kamu menginginkan kehidupan di dunia dan perhiasannya, maka kemarilah agar kuberikan kepadamu mut‘ah dan aku ceraikan kamu dengan cara yang baik*.

Nabi Saw. bersabda: *Wahai 'Aisyah, aku sampaikan ini kepadamu jangan engkau menjawabnya sebelum kau sampaikan kepada kedua orang tuamu, Abu Bakar dan Ummi Ruman*.

Lalu Nabi Saw. membaca ayat di atas, Aisyah (r.a) menjawab: *Saya memilih Allah, Rasul-Nya dan negeri akhirat dan tidak perlu minta pendapat Abu Bakar dan Ummu Ruman'' (r.a), Nabi Saw pun tertawa.

## Lihat pula 
* As-Sabiqun al-Awwalun
* Abd al-Rahman bin Abu Bakar

## Catatan kaki 
## Pranala luar 
* (Arab) Ummi Ruman
Stasion Bogor Palédang

**Stasion Bogor Palédang** atawa **Halteu Bogor Palédang** (**PLG**) (Aksara Sunda Baku: ) nyaéta stasion anu perenahna di Palédang, Bogor Tengah, Bogor, Jawa Kulon. Stasion ieu ngan boga hiji jalur. Stasion ieu jarakna ngan babaraha ratus méter ti Stasion Bogor. Stasion ieu diwangun taun 2013 pikeun layanan Karéta api Pangrango lantaran Stasion Bogor geus pinuh.

ku sabab ngan boga hiji jalur, kagiatan langsiran lokomotip KA Pangrango dilakukeun di stasion Bogor.

## Karéta api 
* Pangrango, jurusan Sukabumi

## Rujukan 
## Tumbu kaluar 
 Situs resmi PT Kereta Api Indonesia (Persero)
Sintrong

**Sintrong** (*Crassocephalum crepidioides*) nyaéta jukut tina anggota  *Asteraceae*, kaasup jukut liar bisa kapanggih di buruan, sisi jalan, kebon atawa tegalan. Dina basa  Indonésia ieu jukut disebut *bagini*, *jambrong*, *puyung*  atawa  *taplek* Jawa 

Daunna héjo wujudna lonyod sakapeung rada buleud mencos ka tungtung gedéna kurang leuwih 8–20 × 3–6&nbsp;cm, sakuriling sisi daun rérégéan, gurat-gurat tulang daun anu aya dina beulah handapeun daun katembong dina daun beulah luhurna. Pucuk daun héjo ngora tur ukuranna leuwih leutik ti batan daun déwasa.

Kembangna loba buleud  *silindris* kurang leuwih 13–16 × 5–6&nbsp;mm mangrupa kudu/bonggol warna héjo di luhurna beureum anu di jerona dieusi ku entepan siki laleutik anu dilimpudan ku bulu barodas kawas kapas, dina mangsana mangkak ligar dipinuhan ku bulu bodas kawas kapas, sikina anu geus kolot bakal lésot tina pendul kembang hiber kabawa angin atawa murang ku hujanan.

## Tempat Hirup
Sintrong asalna ti wewengkon Afrika tropis, kiwari geus sumebar ka sabudeureun wilayah tropika di Asia. Di Indonésia, jukut sintrong anu kaasup kana kategori gulma dina catetan anu aya, mimitina kapanggih di deukeut daérah Médan dina taun  1926. Ti dinya dibawa ka daérah  Jawa, tuluy hirup liar kalawan gancang ka sakuliah nusantara.
 
Mindeng kapanggih hirup di taneuh-taneuh subur anu teu kaurus, sisi susukan atawa sisi jalan, pakebonan sakapeung aya ogé dina galengan sawah, siki-sikina nyebar ku alatan  katiup angin. Sanajan gancang ngarekahan jeung kembangan sapanjang taun. Tangkal sintrong kaasup gulma anu gampang diperuhkeun.

## Mangpaat
Sintrong sagigireun dimangpaatkeun pikeun lalab ogé bahan sayureun pikeun sawaréh warga  di Jawa Barat,  dipaké maraban ingon-ingon utamana kelenci, domba jeung embé.
Di Afrika, sagigireun dimangpaatkeun pikeun bahan sayureun , sintrong ogé dimangpaatkeun pikeun ubar saperti ubar nyeri beuteung nyeri sirah, raheut, jeung réa-réa deui.

Sintrong mibanda saeutik  *astringen*, ogé mibanda sipat *antiradang*, *hemostatis*, *tonikum*,Téh atawa herba sintrong bisa dimangpaatkeun pikeun ubar galingging, amandel, jeung eksim. Mangpaat séjéna ogé pikeun maraban ingon-ingon. Aya ogé akibat goréng atawa bahayana, nyaéta disangka mibanda   *alkaloida pirolizidina*  anu matak ngabalukarkeun *kangker*, saperti tangkal *sambung nyawa* anu bisa ngabalukarkeun karuksakan kana organ haté..

## Dicutat tina 
## Tutumbu kaluar
#Mangpaat daun sintrong
#Sintrong
#Olahan daun sintrong 

{{commonscat|Crassocephalum crepidioides]]
Jukut riut

**Jukut riut**; Garut gedéh; (*Mimosa pudica*) nyaéta salah sahiji spésiés tutuwuhan tina génus Mimosa nu asup kana kulawarga kacang (*Leguminosae*).
 Hirupna nguyupuk luhureun taneuh /perdu anggota tina  suku polong-polongan. Ieu spésiés miboga sifat sensitif, daunna nu mangrupa daun majemuk bakal ngariut ku sorangan nalika adek jeung hiji barang. Mimosa pudica mangrupa spésiés asli Brasil tapi sumebar ka sakabéh daérah tropis Amérika, Afrika, jeung Asia. Putri malu mangrupa tutuwuhan sub-kai taunan atawa dua taunan nu biasana nyebar jadi gulma di loba daérah tropis. Hal ieu bakal babari kasebar sabab propagul na nu napel kana buuk mamalia jeung pakéeun manusa.

## Ciri mandiri
Tangkalna nguyupuk luhureun taneuh,  panjang tangkalna kurang leuwih 1,5 méter. Sanajan tangkal ngorana mimiti bijil mah ajeg. tangkalna leutik mibanda dahan tur loba cucukan, daunna loba lalutik tur papasangan (bipinnately) biasana dina sagagang daun mibanda opat gagang daun leutik unggal gagang daun leutik mibanda kurang luwih 10 - 26 pasang daun, kembangna garing bijil tina penul kembang kelirna semu ganola, wujudna lonyod jiga endog ukurna 8–10&nbsp;mm ( teu kaasup benang sari ) 

Buahna (polong) mibanda 2-10 papan anu panjangna kurang leuwih 1–2&nbsp;cm, dinamangsa geus kolot iau cangkang buah carucukan dina sisina tur kelirna robah jadi semu cokelat nyumputkeun siki-siki teuas anu aya jeroeunna.

daunna ngariut umpama katoél atawa ngahaja ditoél, ditiup, atawa kapanasan.
Jukut riut asal muasalna ti daérah Amérika , kaler, kidul, jeung tengah.
Kitu ogé di nagara Ghana , Nigeria , Seychelles , Mauritius jeung Asia Timur ngan henteu dianggap hama.

## Ngaran séjén
Ieu tutuwuhan téh miboga loba pisan ngaran séjén saluyu jeung éta sipatna téa, di antaranna:
* *makahiya* (Pilipina, hartina "éra")
* *mori vivi* (Hindia Kulon)
* *nidikumba* (Sinhala, hartina "saré")
* *mate-loi* (Tonga, hartina "api-api paéh)

## Obah
Unikna ieu tutuwuhan téh nyaéta saupama daunna dicabak, ditiup, didéang atawa dipoé, éta daun téh bakal buru-buru ngariut.
Ekstrak tina akar tangkal jukut riut geus dicoba pikeun ngurangan pangaruh peurah oray kobra (naja Kaouthia) ku jalan nyegah *enzim* tina peurah kobra nyaéta (myotoxicity) henteu nyaliara saméméh meunang *parawatan* ti dokter
.

File:Mimosa_pudica_open.JPG|Daun keur mekar
File:Mimosa_pudica_closed.JPG|Daun keur ngariut
Mimosa-pudica-red-leaves.jpg|Daun Jukut riut
Mimosa-pudica-flower.jpg|Kembang Jukut riut
File:Mimosa Pudica.gif|thumb|Daun ngariut mangsa ka toél
File:Mimosa pudica MHNT.BOT.2004.0.0.495.jpg|thumb|Siki jukut riut anu geus kolot

## Tutumbu kaluar
[[Kategori:Tutuwuhan]
Suji

**Suji** (*Dracaena angustifolia*) nyaéta salah sahiji tutuwuhan tina kulawarga Asparagaceae. Suji asalna ti Guinéa. Di Indonésia, tutuwuhan ieu geus lila dipikawanoh. Sistim kembang mangrupa malai, miboga cabang, panjang leuwih ti 75&nbsp;cm, kembang warna kakonéng-konéngan nepi ka bodas. Buahna  buleud miboga tilu cuping, diameter 1,5-2,5&nbsp;cm, warna jingga caang , eusi 1-3 siki. Tutuwuhan ieu miboga sababaraha ngaran daérah, saperti *pendusta alam* (Ambon);

## Referensi
Buhaero

ka|jmpl|280x280px|Imah rahib Buhaéro

**Buhaéro** atawa **Buhairo** nyaéta saurang rahib (Nasroni) di Bushro daérah Syam atawa Suriah (ayeuna) anu pinuh kuhistoris.

## Papanggih jeung Nabi s.a.w 
Dina sunnah/ hadis Nabi s.a.w. aya 2 (dua) riwayat sohéh patimuna Nabi Muhammad s.a.w. tapi teu disebutkeun ngarana. Hiji ti Abu Musa al-Asy'ari r.a. diriwayatkeun ku At-Tirmidzi jeung al-Hakim. Nu kadua. ti Abu Majaz diriwayatkeun ku Ibnu Sa'ad saperti dijelaskeun ku syékh Albany, muncul ngaran rahib Buhaero dina riwayat Ibnu Ishaq tapi teu maké sanad jadi teu bisa jadi dasar. 

### Dua Nash Sohéh 
Jalur Abu Musa al-'Asy'ari r.a. ditakhrij ku At-Tirmidzi, Abu Nuém, al-Hakim, Ibnu 'Asakir, Tarikh Dimasqi kalayan sanad nu rupa-rupa ti jalur sohabat Abu Musa al-Asy'ary nyaritakeun: ''Abu Tholib indit ka Syam dibarengan ku Nabi s.a.w. dina rombongan Qurésy. Nalika dugi tempatna rahib disambut ku rahib. Padahal saméméhna sok ngaliwat, tapi teu disambut rahib. Terus nyekel leungeun Nabi s.a.w. bari unggelna: "Ieu pamingpin alam, ieu rosul nu bakal jadi rohmat sakabéh alam". Para kokolot Qurésy: "Naon nu anjeun, apal?" Tadi anjeun keur nanjak, euweuh hiji ogé tatangkalan jeung batu anging sumujud, nu kitu téh iwal ti ka Nabi. Kami nyaho ciri panutup kanabian tina pundukna. Tuluy balik deu rahib téh bari mawa dahareun.

Hadits ieu dihasankeun ku at-Tirmidzi, sanadna jayyid disohéhkeun ku al-Hakim jeung al-Jazary, dikuatkeun ku al-'Asqolani reujeung as-Suyuthi. Ogé Syékh Albani ngajelaskeun kasohéhanana dina "Majalah al-Muslimun".

Dupi riwayat Abu Majaz dikaluarkeun ku Ibnu Sa'ad : ''Yén Abdul Mutholib atawa Abu Tholib (ragu). Nalika 'Abdulloh maot. Dina hiji safar (perjalanan bisnis) ka Syam didatangan ku rahib. Pok rahib (Nasroni) nyarita: "Di antara aranjeun aya jalma soléh. Ari iyeu anak saha? Abu Tholib: "Kuring walina". Rahib: Peupeujeuh jaga ieu budak ulah dibawa ka Syam. éSaéstuna Yahudi sok hiri dengki. Kuring hariwang ieu budak. Muga Alloh ngajaga anjeun hé Muhammad s.a.w.''

Sanadna mursal sohéh, Abu Majaz, nyaéta ngarana Lahiq bin Hamid, tabi'i (murid sahabat), tsiqqot (kapercaya), terhormat, Syaékhoni -Bukhari jeung Muslim- ngasupkeun di kadua kitab sohéhna, sésana dina Kutubussittah, ngariwayatkeun hadits ti sohabat: Imron bin Hushoin, Ummu Salamah -istri Nabi s.a.w., Anas, Jundub bin 'Abdulloh r.a. Perawi antara Abu Majaz jeung Ibnu Sa'ad sakabéhna adil jeung tsiqot (dipercaya). Ogé maké hujjah dina Sohéh Muslim.

## Daftar Bacaan 
* Mizanul I'tidal disusun Adz-Dzahaby
* Maqalah Kejadian rahib itu bener lain khurafat disusun syékh Albani

## Referensi 
## Pranala 
* {arab} Buhairo